ועדת החינוך, התרבות והספורט, כנסת 17, פרוטוקול מספר 322, 2007-12-17 13:00

מיכאל מלכיאור: שלום רבותי, שמח שהגעתם.

מיכאל מלכיאור: אני מודה לרב רביץ, שהולך איתי מישיבה לישיבה.

מיכאל מלכיאור: אנחנו רוצים להתחיל את הטיפול בהצעת חוק חינוך ממלכתי, של חברי הכנסת ליצמן, רביץ, פרוש, גפני, הלפרט וכהן, כל הסיעה.

מיכאל מלכיאור: דיבר איתי הרב גפני, וביקש שהשבוע נתחיל את הטיפול.

מיכאל מלכיאור: זה ממש יהיה תחילת טיפול, בעצם זה בא באמצע ישיבות אחרות, ומדלג על הצעות חוק אחרות.

מיכאל מלכיאור: הצעת החוק לא מונחת הרבה זמן, אבל הרב משה גפני ביקש ממני מתי לעצור, ומתי להתחיל, ואני עושה כמצוותו.

מיכאל מלכיאור: לא בטוח שיהיה כך לאורך כל הדרך.

יעקב כהן: הוא עוד לא נגמר.

מיכאל מלכיאור: רק להציג את החוק, נשמע תגובה ראשונית.

מיכאל מלכיאור: קיבלתי התחייבות, שהישיבה הזאת היא ישיבה של חצי שעה.

משה גפני: אני ביקשתי את הדחיפות בעניין.

משה גפני: אסביר איפה עומדים עם הדבר הזה.

משה גפני: יש דיונים שמתנהלים בימים האלה בבג"ץ לגבי המשך תיקצובן של הישיבות הקטנות.

משה גפני: אנחנו לא יודעים מה תהיה ההחלטה בבג"ץ, בכל מקרה, אנחנו סבורים שצריכים להסדיר את העניין בחקיקה, ואגיד מה הבעייתיות שקיימת בעניין.

משה גפני: הרי אם יעשו תיקצוב רגיל באופן כזה, כמו שבג"ץ יאמר, הולכים לקרות מספר דברים שצריך למצוא להם פתרון, ולכן יצטרכו לזה גם פתרון בחקיקה.

משה גפני: יהיו תלמידים בחינוך המיוחד, מדובר על מאות לא מעטות של תלמידים שנמצאים בישיבות הקטנות, שאם הם יתנו להם תיקצוב באופן רגיל, המשמעות של העניין, שמה שהיה עד היום, שהילדים האלה היו מתוקצבים, יפסיקו פשוט להיות מתוקצבים.

משה גפני: אם יקום מישהו במשרד החינוך ויאמר בסדר, אם הוא נער בחינוך המיוחד, אז צריך להעביר אותו למוסד אחר, הרי כולם יודעים שכל התכנית המקצועית של העניין הזה, זה השילוב.

משה גפני: לשלב את הילד, לבוא לילד, להגיד לו בגלל שאתה בחינוך המיוחד, אתה לישיבה קטנה לא תלך.

משה גפני: אלא תלך למקום אחר, צריך למצוא לעניין הזה פתרון בחקיקה.

משה גפני: אותו דבר גם לגבי הילדים המוחזקים.

משה גפני: אנחנו נבקש ללכת לחקיקה.

מיכאל מלכיאור: מה זה ילדים מוחזקים?

מיכאל מלכיאור: אני שואל מחוסר ידע.

משה גפני: ילדים שנמצאים בשכונות מצוקה, דברים מהסוג הזה.

משה גפני: יש הגדרה.

יעקב כהן: בערי הפריפריה.

משה גפני: ילדים שבאים ממשפחות מצוקה.

יעקב כהן: בערי הפריפריה יש סיוע למוסדות.

שולמית מור: במסגרת עדיפות לאומית נפל מהפרק, יש קריטריונים חדשים.

משה גפני: בקריטריונים חדשים, מה זה משנה.

משה גפני: אני לא מתכוון לבוא במקום משרד החינוך.

משה גפני: את מה שהילדים האלה מקבלים בטיפול פרטני בבתי הספר העל-יסודיים, עד היום זה היה קיים, ומהיום זה הולך להיות מופסק.

משה גפני: זאת אומרת, הילדים האלה שהם מה שהוגדר פעם למוחזקות, לא יקבלו סיוע, כמו הילדים בחינוך המיוחד.

משה גפני: אנחנו לא מבקשים היום להצביע על זה, כמובן זה בלתי אפשרי, וזה גם לא בתכנית.

משה גפני: אנחנו מבקשים להתחיל את הטיפול בעניין הזה, כי יודעים שאנחנו נצטרך ללכת לחוק.

משה גפני: אנחנו גם יודעים שלא נוכל ללכת לחוק המונח על שולחן הוועדה, וגם לא מתכוונים ללכת לחוק הזה.

משה גפני: בשעתו, היתה הצעה של שרת החינוך שהיה בחוק לימוד חובה.

משה גפני: היא הציעה לנו והיום היא מתנגדת.

משה גפני: אגב, החוק הזה במקורו נעשה במשרד החינוך, אצל המנכ"ל הקודם של משרד החינוך.

משה גפני: השמות שלנו נמצאים על החוק הזה, מכיוון שפתאום משרד החינוך התחרט והוא החליט לא להגיש את החוק הזה.

משה גפני: זה היה אמור להיות חוק ממשלתי, לא חוק שלנו.

משה גפני: פשוט, כאשר ראינו שזה מה שקרה, שמנו את השמות שלנו, והפכנו את זה לחקיקה פרטית.

משה גפני: אגב, נתמכה על ידי ראש הממשלה.

מיכאל מלכיאור: הרב גפני, גם לצורך הפרוטוקול.

מיכאל מלכיאור: אתה יכול בדקה להסביר מה הבעיה, ומה החוק הזה פותר או לא פותר.

מיכאל מלכיאור: כי אתה מדבר בכל מיני קודים, על מה אנחנו מדברים.

משה גפני: המטרה של החוק, שימשיך להיות מתוקצב, המוסדות הללו, בתי ספר תיכוניים חרדיים, שהם הישיבות הקטנות, ימשיכו להיות מתוקצבים.

משה גפני: אנחנו מסכימים שכתוצאה מזה שלא לומדים, ולא ילמדו לימודי חול בישיבות, התקצוב יהיה רק 55%, זה מה שמופיע בחוק.

משה גפני: אנחנו דורשים שבמסגרת הזאת כל אותם נערים שנמצאים במערכת היום, ימשיכו להיות במערכת, כמו נערים של החינוך המיוחד.

משה גפני: מפני שאם התקצוב מופחת, יבוא מי שיאמר, בצדק, אז הילדים של החינוך המיוחד גם יוצאים החוצה.

משה גפני: מכיוון שאם זה לא תקצוב מלא, אז החינוך המיוחד בחוץ, או המוחזקים, ולא חשוב איך שמשרד החינוך יקרא לזה.

משה גפני: אנחנו רוצים בחקיקה שיהיה בפנים.

מיכאל מלכיאור: מה זה אומר, ילדים של החינוך המיוחד שלומדים בישיבה.

משה גפני: בוודאי.

משה גפני: ילד שהוא חינוך מיוחד, מה שאתה מכיר, ואתה דן על זה מליון פעמים.

משה גפני: הוא משולב בישיבה.

מירב ישראלי: בכמה הוא מתוקצב היום?

משה גפני: מלא.

משה גפני: כמו בית ספר תיכון.

מאיר פרוש: עד הבג"ץ שהוגש לפני שלוש שנים על ידי ארגון המורים העל-יסודי.

אברהם רביץ: רן ארז עשה את זה.

משה גפני: עד היום הישיבות הקטנות, החינוך המיוחד היה בפנים, וכל הדברים האחרים.

משה גפני: אנחנו נדרוש שהחינוך המיוחד, שזה הסמל, אבל זה ברור שמעיד על הכלל, גם אם התיקצוב יהיה מופחת, יצטרך להישאר במלואו.

מאיר פרוש: עד כמה שאתה אומר שאתה לא מבין את הקודים, ברור לי שידוע לך הסוגייה בכללותה.

מאיר פרוש: אני לא חושב שאדם בכנסת, שירצה להיות שותף להחלטה או למצב שתלמידים מסוימים במדינת ישראל לא יקבלו תקציב.

מאיר פרוש: מה שפועל הולך לקרות, אם אנחנו לא נעשה חקיקה, תלמידים מהמגזר הזה יצליחו לקבל תקציב, בגלל שלא יסדרו את זה, ולא יעגנו את זה באיזשהו הסדר חוקי.

מאיר פרוש: אתה כיושב ראש ועדת חינוך, צריך לדעת להתעלות מעל לכל לחץ, קואליציוני, כזה או אחר ולהוביל את החוק הזה, לגרום לכך החקיקה תסתיים מהר.

מאיר פרוש: בהעדר חקיקה, אתה צריך לגרום לכך שיהיה חוק.

מאיר פרוש: בהיעדר חוק, אנחנו עלולים להיות במצב שבעוד חודש חודשיים, אין יותר כסף.

מאיר פרוש: לאלה שקיבלו עד עכשיו כמעט מאה אחוז, אתה צריך לדעת להתגבר על כל מיני לחצים שיהיו עליך.

מאיר פרוש: אנחנו יודעים למשל שבאוצר מאחר וידעו שיש בג"ץ, הם כבר נערכו ל-2008, בהפחתה של 120 או 180 מליון שקלים.

משה גפני: הפחיתו בתקציב 55 מליון.

מאיר פרוש: מה שבה בהחלטת ממשלה.

מאיר פרוש: הם הרי באו ואמרו יש לנו 120 או 180 מליון שקלים, אנחנו לא צריכים לתת לעל-יסודי במגזר החרדי, זה היה בטרום הדיונים.

מאיר פרוש: אנחנו בטוחים שאתה בשבתך כיושב ראש ועדה, למרות שיכול להיות שיהיה לחץ בקואליציה, או לחצים אחרים שיבואו עליך, אתה אסור לך שגם בימיך כיושב ראש ועדה, דבר כזה יקרה.

יעקב כהן: כולם מכירים קצת את ההיסטוריה של המצב שאליו נקלעו המוסדות העל-יסודיים, קרי, הישיבות במגזר החרדי.

יעקב כהן: כרגע המצב שזה תולה ארץ על בלימה, הם נמצאים בין שמים וארץ, מצבם לא ידוע.

יעקב כהן: כל חודש שולחים להם מן משלוח מנות כמה אגורות, אבל המסגרת החינוכית שלהם מכל הבחינות לא מסודרת.

יעקב כהן: הפירוש הוא מכל הבחינות, קודם כל חוקי.

יעקב כהן: פלטו אותו מהמסגרת החינוכית של מערכת החינוך.

יעקב כהן: איפה יכניסו אותם לא ידוע.

יעקב כהן: לקחו עשרות אלפי תלמידים מהמגזר העל-יסודי, שעשרות שנים היו במערכת הכללית, זרקו אותם לרחוב.

יעקב כהן: איפה יכניסו אותם לא יודעים, כל חודש מחכים למישהו שישלח להם כמה לירות.

יעקב כהן: חוץ מהכסף, צריך להעמיד מסגרת שהיא תהיה במערכת.

יעקב כהן: כמובן אנחנו ערים שהיתה בעיה עם היהודי שמאוד דואג למורים מר ארז, שהוא הגיש בג"ץ, ומעניין שהוא מאוד רגיש לנושא של המורים, ושכר המורים, אבל לחלק מהאוכלוסייה של המורים.

יעקב כהן: והוא הגיש בג"ץ להפסיק את התיקצוב שלהם.

יעקב כהן: ואי לכך, הוציא אותם מהמערכת, כיוון שהם לא לומדים תכנית ליבה.

יעקב כהן: החוק הזה בא להגיד שני דברים.

יעקב כהן: נכון, כיוון שהם לא לומדים תכנית ליבה, הסכימו עם זה להפחית ב-45% ממה שמקבלים כל שאר ילדי ישראל.

יעקב כהן: אני חושבת שזאת הקרבה גדולה להסכים על זה, שמותר לוותר על זה.

יעקב כהן: ההסכמה הזאת היתה הסכמה שבדיעבד אנחנו לא רצינו 55%, אני חושב שזה הרבה להפחית 55%.

יעקב כהן: בסך הכל הם לומדים, ואין מה להתבייש מהפרות שהם מניבים.

יעקב כהן: אבל אם הסכמנו על זה, זאת התכנית שמשרד החינוך יצר את החוק הזה, והוא הלך לקראת הסדר לתת להם רק 55%.

יעקב כהן: לכן אנחנו חייבים להכניס אותם למסגרת חינוכית שהיא מוכרת במערכת, שיקבלו תקציב מסודר.

יעקב כהן: דבר שני, מה שחייב לכסות החוק הזה, אני רוצה להבהיר.

יעקב כהן: כרגע נוצר מצב שיש ילדים, על שולחני יש מכתב של ארבע ילדים כבדי שמיעה, חרשים.

יעקב כהן: אני רוצה להבהיר מה שדיברו קודמיי, מה פירוש חינוך מיוחד.

יעקב כהן: ארבעה ילדים של חינוך מיוחד, הפירוש הוא חרשים, אף ישיבה לא רוצה לקבל אותם, הם יושבים בבית.

יעקב כהן: אני אתן לכם את השמות.

יעקב כהן: מדוע?

יעקב כהן: בשנה שעברה הם היו במסגרת של ישיבה בחינוך העל יסודי, והיה סיווג 07 נתן להם סיוע למוסד בסך 1,700 שקלים, מ-1,500 עד 2,000 שקלים, שהמוסד יכול היה לתת להם את התיגבור, כדי לקדם אותם, לשלב אותם במערכת, ונתנו להם את זה.

יעקב כהן: עקב זה שהוציאו אותם מהמערכת, והם נשארו בלי מסגרות, הפסיקו את הסיווג 07, הסיוע לילדים חינוך מיוחד.

יעקב כהן: מה קורה, המוסד שהוא לא מקבל בשבילו סיוע, אז יש מוסדות שיוציאו את הילדים.

יעקב כהן: יש מוסדות שהפסיקו את הסיוע למחצה, לשליש, ולרבע, אין לו לשלם את זה.

מיכאל מלכיאור: ככה עושה מוסד תורני?

יעקב כהן: אין לו לשלם את זה.

יעקב כהן: המוסד הממלכתי, סוגר את השערים.

יעקב כהן: הוא לא סוגר שאין לו, ההכרח הוא לא יגונה.

יעקב כהן: לגנוב אסור, מה אתה רוצה שיעשה?

יעקב כהן: אני רוצה לשלוח לך את המכתבים של הילדים.

יעקב כהן: הם עברו --

משה גפני: אל מי אתה מדבר?

יעקב כהן: --אל דורית מורג.

משה גפני: היא לא צד בעניין.

יעקב כהן: היא לא צד, אבל היא נמצאת בשולחן.

יעקב כהן: כיוון שהילדים האלה עברו עיר, והם צריכים לעבור עכשיו למוסד חדש, המוסד החדש אומר להם, את מי שיש לי אני לא אזרוק אותו, נראה מה התפתח כאן.

יעקב כהן: אבל ילדים חדשים אני לא רוצה לקבל, נוצר מצב שילדים נמצאים בבית, כבדי שמיעה, חרשים.

יעקב כהן: לכן במהרה חייבים לתקן את החוק, כדי לשלב את אלפי התלמידים האלה שמצבם קשה בלאו הכי, וצריך לסייע בידם.

יעקב כהן: תודה.

מיכאל מלכיאור: אני רוצה לשאול את דורית, בעקבות מה שנאמר פה.

מיכאל מלכיאור: מה המשרד מתכוון לעשות.

מיכאל מלכיאור: קשה לי להבין, כל פעם אני מקבל מסר אחר מהמשרד.

מיכאל מלכיאור: פעם אתם תומכים בחוק, פעם לא תומכים בחוק.

מיכאל מלכיאור: פעם אתם יוזמים חוק אחר.

מיכאל מלכיאור: איפה המשרד נמצא, להבהיר אחת לתמיד, כדי שכולנו נבין.

מיכאל מלכיאור: מה המשרד רוצה לעשות.

מיכאל מלכיאור: אשאל עוד שאלה, לגבי הילדים של החינוך המיוחד.

מיכאל מלכיאור: מה קרה השנה, ששונה משנה שעברה, לגבי הילדים האלה.

דורית מורג: אומר מספר דברים כלליים.

דורית מורג: אנחנו מדברים, אם אני מבינה נכון, באותם מוסדות שלא מלמדים, אלא לימודי קודש.

דורית מורג: זאת אומרת, מוסדות שלא מלמדים לימודי ליבה, לא מלמדים לימודי חול, אלא מלמדים לימודי קודש בלבד.

מיכאל מלכיאור: מה שנקרא ישיבות קטנות.

דורית מורג: מה שנקרא ישיבות קטנות.

דורית מורג: יש שני בג"צים שתלויים ועומדים בימים אלה.

דורית מורג: הקונסטרוקציה במסגרת התשובה לבג"ץ היתה של שרת החינוך.

מיכאל מלכיאור: סליחה, אני פשוט לא מבין.

מיכאל מלכיאור: הקונסטרוקציה - - -

דורית מורג: המבנה.

דורית מורג: מבחינה משפטית, בחוק חינוך חובה בסעיף 5(א) בחוק חינוך חובה, יש אפשרות לשר להורות כי מוסד מסוים של תלמידים, יקבל פטור מחובות לימוד, במסגרת חוק לימוד חובה.

דורית מורג: יש מוסדות כאלה, לגבי מוסדות יסודיים, הוחלט שמוסדות יסודיים א'-ח' ילמדו בצורה מופחתת את לימודי הליבה, במסגרת 55%.

דורית מורג: לגבי הישיבות הקטנות, השרה הודיעה לבג"ץ, שהיא תהיה מוכנה לתת להם פטור מחוק לימוד חובה, ובכל זאת לתקציב אותם משיעור מופחת של 55%.

דורית מורג: הנושא כולו תלוי ועומד בבג"ץ, וטרם התקבלה החלטת בג"ץ.

משה גפני: יש תכנית ליבה במוסדות העל-יסודיים הכלליים?

משה גפני: דורית מורג: במוסדות יש ליבה.

מיכאל מלכיאור: אני רוצה להבין, לדעת המשרד, אין צורך לשנות את החוק.

מיכאל מלכיאור: החוק עונה על הצורך, כי החוק מאפשר לשרה לתת - - -

דורית מורג: אנחנו חושבים שאפשר להיכנס למסגרת סעיף 5.

מיכאל מלכיאור: זה הסעיף שעד עכשיו - - -

משה גפני: עד עכשיו זה לא היה מוסד פטור.

מאיר פרוש: לפני הבג"ץ זה לא היה מוסד פטור, אלא בית ספר על יסודי שקיבל כמו בית ספר אחר.

משה גפני: עד כיתה ח', בתתי"ם זה היה מסגרת אחרת.

מיכאל מלכיאור: בתת"ים זה היה מוסדות פטור.

מירב ישראלי: כיתות ט'-י' זה עדיין חובה.

משה גפני: כן, זה היה כמו תיכון רגיל.

משה גפני: עד הבג"ץ לא היתה בעיה, בגלל שלא היתה תכנית ליבה בכל בתי הספר העל יסודי.

מירב ישראלי: מה שאני אומרת, מבחינת המעמד של בית ספר.

מירב ישראלי: הוא יכול להיות או רשמי, או מוכר או פטור, עד כיתה י'.

מירב ישראלי: אין מצב שבית ספר עד כיתה י', לא יהיה אחד מאלה.

מירב ישראלי: לכן מה קרה ב-ט' י'?

משה גפני: עד עכשיו היה בית ספר רגיל, כמו בית ספר תיכון, מוכר.

משה גפני: לא היה ליבה בשום מקום בעל-יסודי.

מיכאל מלכיאור: בסדר, הבנו.

מיכאל מלכיאור: המשרד חושב שהחוק נותן אפשרות.

דורית מורג: החוק נותן פתרון לאפשר במקרים חריגים, פטור מחובת - -

מיכאל מלכיאור: הבנו.

מיכאל מלכיאור: מה לגבי חינוך מיוחד?

מאיר פרוש: בג"ץ קיבל את הטיעון הזה?

דורית מורג: הנושא תלוי ועומד בבג"ץ בימים אלה.

מאיר פרוש: לפי התגובות מה הבנתם?

דורית מורג: אין החלטה עדיין אדוני.

דורית מורג: הנושא תלוי ועומד בבג"ץ, אין לנו את תגובות השופטים לפני בג"ץ.

מיכאל מלכיאור: אפילו אם היו לא יכולה להיות פרשנית של כיוונים שונים.

יעקב כהן: בכל אופן הבג"ץ לא נתן מענה לילדים המיוחדים.

דורית מורג: מאחר ואנחנו מדברים כאן במוסדות שלא מלמדים את לימודי הליבה, או לימודים כלשהם.

יעקב כהן: לא נכשלו במבחני - - -

מיכאל מלכיאור: הם לא נבחנו בכלל.

יעקב כהן: הם בחזקת מצליחים.

דורית מורג: אלא ללימודי קודש בלבד.

דורית מורג: ככל שנוגע לחינוך מיוחד, יש לנו היום את חוק החינוך המיוחד, שבחינוך המיוחד יש מוסדות שצריכים להיות מוסדות מוכרים לצורך חינוך מיוחד.

דורית מורג: הם לא מלמדים את הלימודים כפי שמלמדים בהכרח, תלוי בסוג המוסד.

דורית מורג: מוסד לחינוך מיוחד, מסווג בהתאם לחוק החינוך המיוחד, יכולים להיות מוסדות שונים שלמדים דברים או נושאים שונים בהתאם ליכולתם של הילדים שמטופלים במוסד.

מיכאל מלכיאור: זה בעצם שילוב.

מיכאל מלכיאור: כי פה יש עניין מיוחד.

מיכאל מלכיאור: לא רוצים שהילדים האלו יהיו במסגרת נפרדת, כי זה גם עניין חברתי, וגם עניין לימודי.

מיכאל מלכיאור: בעצם לפי מה שאני מבין, הם צריכים לקבל כמו ילדי השילוב.

דורית מורג: קודם כל נראה מה תהיה החלטה של בג"ץ.

דורית מורג: אבל אנחנו מדברים כאן על פטור מחובת לימוד חובה.

שמואל הלפרט: את אומרת קודם שהשרה יכולה לפתור מוסדות מסוימים מלימוד הליבה.

שמואל הלפרט: אז מדוע השרה לא ניצלה את הסמכות שיש לה לפתור מוסדות מסוימים, בכדי להמשיך לתת את התקציב למוסדות האלה, למוסדות מיוחדים, למוסדות לחינוך מיוחד, או משולבים איך שאתם רוצים.

שמואל הלפרט: השרה יכולה לעשות הסדר בהינף יד כדי לפתור את הבעיה, ולא לגרום לאלפי תלמידים שלא יהיה להם מוסד, שיישבו בבית.

דורית מורג: ככל שמדובר במוסד לחינוך מיוחד, נפנה לאגף לחינוך מיוחד.

יעקב כהן: מדברים על אלפי תלמידים....

מיכאל מלכיאור: שאלת הבהרה.

מיכאל מלכיאור: הילדים של חינוך מיוחד, עד שהם מגיעים לישיבה קטנה, הם לומדים בבית ספר לחינוך מיוחד?

יעקב כהן: לא, משולבים.

יעקב כהן: גם משולבים.

יעקב כהן: המטרה שלנו היא מטרת קודש, לשלב אותם בין שאר התלמידים, לפתח אותם, לקדם אותם.

יעקב כהן: נוצר מצב שאלפי ילדים נפלטים, ומביאים להם תו תקן של ילדים מפגרים חס ושלום.

דורית מורג: חס וחלילה.

דורית מורג: יש סוגים שונים של מוסדות לחינוך מיוחד.

משה גפני: חשוב לנו לדעת מה שאת אומרת.

משה גפני: עזבי מוסדות של חינוך מיוחד, מוסדות של חינוך מיוחד לא רלבנטיים עכשיו.

משה גפני: אנחנו רוצים לדעת מה עמדת המשרד לגבי החוק הזה, ולהמשיך את השילוב של הילדים של החינוך המיוחד במוסדות הללו, מה עמדתכם.

דורית מורג: חוק החינוך המיוחד מדבר על מוסדות מיוחדים לחינוך מיוחד, על כיתות לחינוך מיוחד, ועל שילוב.

דורית מורג: ככל שיש מוסד פטור, שהוא יהיה פטור מלימודים, יהיה קשה להכיר- - -

מירב ישראלי: זה לא קשה, לפי החוק בלתי אפשרי, החוק לא מאפשר.

מיכאל מלכיאור: גם היום לפי החוק של היום, במוסדות פטור, אני לא מדבר עכשיו על ישיבות קטנות.

מיכאל מלכיאור: במוסדות פטור, אין אפשרות בהגדרת החוק, שילוב.

מיכאל מלכיאור: לכן שאלתי אותך, אבל אני הבנתי ממך שהם כן לומדים.

משה גפני: לא, בחינוך העצמאי יש שילוב, במוכר שאינו רשמי יש שילוב.

משה גפני: בפטור אין שילוב.

יעקב כהן: בפטור אין שילוב.

מיכאל מלכיאור: מה שאנחנו מדברים פה יצטרך להיות בטיפול חקיקה, אנחנו רוצים ללכת בכיוון הזה, של הילדים.

מיכאל מלכיאור: להפעיל אם רוצים בכך, להפעיל את השילוב במוסדות פטור.

משה גפני: בדיוק.

משה גפני: בתוך חצי שעה הגעת לנקודה.

משה גפני: זה בדיוק מה שאנחנו רוצים.

משה גפני: אבל חשוב מה שדורית מורג אמרה.

מיכאל מלכיאור: אתם תומכים בזה?

יעקב כהן: גברת מורג, את שוחחת עם השרה על זה?

יעקב כהן: אני שוחחתי על זה.

יעקב כהן: לא נראה לי שהיא מתכוונת לקחת אלפי תלמידים ולתת להם אות קין על ראש מצחם, של מפגרים.

יעקב כהן: להוציא אותם ממערכת שהם לומדים.

יעקב כהן: את כך מגדירה.

דורית מורג: חס וחלילה.

דורית מורג: אנחנו מדברים על תלמידים - - -

יעקב כהן: אני לא חושב שיש תלמידים שרוצים להוציא אותם ממערכת לימודים שהם נמצאים עם החברים שלהם, עם ההתקדמות שלהם.

מיכאל מלכיאור: עכשיו אנחנו רק מבהירים עמדות.

מיכאל מלכיאור: אני לא נכנס מה נכון, מה לא נכון.

מיכאל מלכיאור: אני שואל אותך, הילד של החינוך המיוחד שנמצא בשילוב, במוסד של חינוך עצמאי, או במוסד מוכר שאינו רשמי, הוא הולך עם כל החברים שלו, בכיתה א', כיתה ו' וכיתה ח'.

מיכאל מלכיאור: הרי אין גם חטיבות בחינוך החרדי.

מיכאל מלכיאור: ועכשיו הוא עולה עם החברים שלו, עוברים הלאה, מבית הספר לישיבה קטנה.

מיכאל מלכיאור: עכשיו הוא לא יכול להיות.

מיכאל מלכיאור: אני רק שואל את עמדתכם.

מיכאל מלכיאור: אם מוגדר בחוק כפי שמוגדר, אני מבין למה החוק לא נותן מענה לעניין הזה.

מיכאל מלכיאור: אני לא שואל מבחינת החוק, אני שואל מבחינת כוונת המשרד.

מיכאל מלכיאור: האם כוונת המשרד, שהילדים האלה של חינוך מיוחד, יוכלו להמשיך להיות עם חבריהם משולבים בתוך המסגרת, או שאת אומרת לא, הילדים האלה עכשיו חייבים לצאת החוצה, וחייבים להקים להם מוסדות נפרדות.

דורית מורג: לא אמרתי שאף אחד צריך לצאת החוצה.

דורית מורג: אמרתי שצריך להחליט, ככל שמבקשים פטור מחובת הלימוד, הרי יש כאן בקשה לפטור, גם החוק מדבר--

מיכאל מלכיאור: אני חייב להבין מה עמדת המשרד.

מיכאל מלכיאור: מה עמדתו של הרב רביץ, אני חושב שאני יכול לנחש.

אברהם רביץ: עמדתי ידועה.

אברהם רביץ: אבל אני רוצה למסור אינפורמציה.

דורית מורג: אנחנו מדברים כרגע על עמדה משפטית, כי הנושא של החינוך המיוחד, לא חודד ככזה, אלא חודד הפטור.

מיכאל מלכיאור: דורית, אני לא שואל אותך על עמדה משפטית.

מיכאל מלכיאור: אני הבנתי את העמדה המשפטית.

מיכאל מלכיאור: אני שואל אותך על עמדת המשרד לפתרון של הבעיה הזאת.

דורית מורג: ככל שמבקשים פטור מחובת הלימוד, בין בחקיקה, ובין בקשיי חקיקה, בין לפי חוק הזה, ובין בחוק אחר, יש פטור כרגע מחובת לימוד.

דורית מורג: זאת אומרת, אם אנחנו מדברים על פטור מחובת לימוד, הרי שילוב או כל תוספת אחרת, שמדברת על לימודים, יש קושי משפטי.

מיכאל מלכיאור: שאלתי מה תהיה עמדת המשרד.

דורית מורג: אני מבהירה את הקושי המשפטי.

מיכאל מלכיאור: את זה הבנתי.

דורית מורג: הנושא של החינוך המיוחד לא חודד ככזה, אני מבהירה את הקושי.

מיכאל מלכיאור: הייתי מאוד רוצה בעתיד, שהנציגות של משרד החינוך פה, בכל נושא שנוגע לחקיקה, שתהיה לה עמדה.

דורית מורג: אני מביעה את עמדתי המשפטית, אדוני.

מיכאל מלכיאור: את אומרת שלפי מסגרת החוק של היום, הם לא נכנסים תחת כותרת החוק.

מיכאל מלכיאור: שאלתי אם אתם תתמכו בכך.

דורית מורג: יש צורך להחליט איזה שילוב יהיה.

מיכאל מלכיאור: מה ההחלטה של משרד החינוך.

מיכאל מלכיאור: יש צורך להחליט, אני יודע.

יעקב כהן: היא לא יודעת, בוא לא נקשה עליה.

מיכאל מלכיאור: היא יכולה לומר שהיא לא יודעת.

משה גפני: היא יועצת משפטית.

מיכאל מלכיאור: היא אומרת שיש מדיניות, רק היא לא רוצה לספר.

מירב ישראלי: פשוט לעשות סדר בדברים.

מירב ישראלי: עד עכשיו המוסדות האלה היו מוכרים, ולכן לא היתה בעיה שהילדים האלו יהיו משולבים, זה היה המצב המשפטי.

דורית מורג: למעשה, המוסדות האלה היו צריכים.

מירב ישראלי: היו צריכים, אבל אני שואלת עובדה.

דורית מורג: עד עכשיו המוסדות לא יכולים להיות מוכרים כשלעצמם.

דורית מורג: עובדה שהם היו מוכרים, כי היתה - - -

מירב ישראלי: אני לא חולקת, אני רק שואלת.

מירב ישראלי: מיכאל רק מעכשיו את יועצת משפטית של משרד החינוך, או היית גם שנה שעברה, או שנה לפני זה.

דורית מורג: אני לא עוברת על תכניות הלימודים - - -

מירב ישראלי: הטענה שלכם בבג"ץ.

מירב ישראלי: אני רק מנסה להבהיר את העובדות.

מירב ישראלי: הטענה שלכם בבג"ץ, שלא צריך תיקון חקיקה כללי, לגבי כלל הישיבות הקטנות, אלא הפתרון הוא במסגרת סעיף 5 לחוק לימוד חובה, והם יהיו מעתה ואילך מוסדות פטור, שיקבלו מימון מופחת של 55%, ולא צריך תיקון חקיקה לצורך הדבר הזה.

מירב ישראלי: עכשיו זה יוצר מצב חדש, שלא ברור מה יהיה עתיד הילדים של חינוך מיוחד, שעד היום היו משולבים שם.

מירב ישראלי: מה שהרב מלכיאור שואל, האם למשרד החינוך יש מדיניות מסודרת, מה יהיה עתיד הילדים האלה.

מירב ישראלי: האם כוונתכם, באופן כללי בלי לקבוע את הפרטים.

מירב ישראלי: כי להוציא את כל הילדים האלה מהמסגרות האלה, ולהכניס אותם למסגרות מוכרות של שילוב, או למוסדות לחינוך מיוחד.

מירב ישראלי: או לאפשר את ההמשך של השילוב של הילדים האלה גם בתוך הישיבות הקטנות, עם תיקוני חקיקה, כל מיני התאמות לגבי איזה לימודים הם ילמדו, ואיזה תוספות, ומה לא.

מירב ישראלי: גם במסגרת המוסדות האלה.

מירב ישראלי: האם המדיניות היא להוציא אותם באופן כללי, או ללכת או לתיקון חקיקה, או בדרך אחרת אם זה אפשרי, כדי לאפשר את השילוב שלהם בהתאמות כאלה ואחרות, זאת השאלה.

מירב ישראלי: האם יש תשובה על זה או לא.

דורית מורג: לי אין תשובה.

דורית מורג: תלמיד שילוב הוא בחינוך המיוחד - - -

מיכאל מלכיאור: תודה.

מיכאל מלכיאור: פעם אחרת תבואו מוכנים, יהיה יותר נעים.

מיכאל מלכיאור: את לא מוכנה מאה אחוז, אז תגידי לא דנו בזה.

דורית מורג: היום מוסדות החינוך המיוחד יש להם תכנים של חינוך מיוחד.

מיכאל מלכיאור: דורית, לא זאת השאלה, ואני חושב שאת מבינה את השאלה.

מיכאל מלכיאור: תודה.

אברהם רביץ: אני לא רוצה להביע את דעתי, היא ידועה כנראה.

אברהם רביץ: פשוט לתרום אינפורמציה, היא קצת תעזור לנו.

אברהם רביץ: כשאני הייתי במשרד החינוך, הייתי תקופה מסוימת שם.

אברהם רביץ: על כל פנים, אני רוצה לומר כך.

אברהם רביץ: גם במוסדות פטור היסודיים, כאשר הילד נמצא במסגרת שילובית, מה זה עושה.

אברהם רביץ: בית הספר או תלמוד תורה לצורך העניין, היה עושה מאמצים במסגרת החינוכית שלו, מאמצים מאוד מיוחדים לשלב את הילד בתוך המסגרת.

אברהם רביץ: לשלב את הילד בתוך המסגרת, היו נותנים לו מורה מיוחד, היו ממציאים לו כל מיני כלים כדי שיוכל להתגבר ולהשתלב בלימוד.

אברהם רביץ: זה לא רק שאתה לוקח ילד של חינוך מיוחד, וזורק אותו לכיתה, ואומר לו רוץ עם כולם, ובעצם הוא שווה אותו דבר כמו כולם.

מיכאל מלכיאור: זה כל הרעיון של חוק השילוב.

אברהם רביץ: יפה.

אברהם רביץ: בחוק השילוב, גם במוסדות פטור, שאין להם ההכרה באופן רשמי, עשו את זה.

אברהם רביץ: בישיבות הקטנות, הרי כולנו יודעים איך זה הולך שם.

אברהם רביץ: בישיבות הקטנות היו לוקחים ילדים שתמכו עם הכיתה שלהם, הגיעו לישיבה הקטנה, אבל עדיין צריכים סיוע.

אברהם רביץ: אז ראשית כל, הסיוע ניתן במסגרת בית הספר.

אברהם רביץ: עכשיו הסיוע ניתן בגלל הלבבות הטובים, שיש לכמה פקידי משרד החינוך, אולי לרובם.

אברהם רביץ: היו נותנים לילדים האלה, אני מקווה שזה לא היה בניגוד לחוק, אבל החוק לא חייב אותם, אבל הם ראו את צרתם, היו נותנים להם השתתפות במוסדות נלווים לבית הספר.

אברהם רביץ: למשל, הוא הזכיר את הבעיה של חירש, ליקויי שמיעה.

אברהם רביץ: בעצם היו יכולים לומר, ואמרו את זה, לא מגיע לכם, כי אתם לא נמצאים בבית ספר שמטפל חינוך מיוחד עם כותרת.

אברהם רביץ: אבל נתנו לילדים האלה ללכת למכונים החוץ בתי ספר, להשתפר בשמיעה וכל הדברים האלה, וכל הליקויים.

אברהם רביץ: אני יכול להבין את גברת דורית מורג, יש כאן שאלה.

אברהם רביץ: היא אומרת כך, הרי כל הילדים מקבלים רק 55%, מה אתם נותנים לילדים האלה יותר מ-55%, אתם לא נותנים להם שום דבר, אז למה מגיע בשבילם.

אברהם רביץ: אבל זה לא נכון, זאת לא התמונה.

אברהם רביץ: התמונה היא שילד שנמצא בתוך מסגרת משולבת כזאת, לא קוראים לזה אפילו משולבת, אבל הוא במציאות נמצא שם, והוא נמצא במערכות, הוא ידוע כילד--

מיכאל מלכיאור: הרב רביץ, זאת הבנו, זאת היתה השאלה שלנו.

מיכאל מלכיאור: כל הזמן נתנו.

משה גפני: גם בפטור.

אברהם רביץ: גם בפטור.

אברהם רביץ: לכן לא יעלה על הדעת, שיקחו את הילדים האלה ויעבירו אותם בגיל שלוש עשרה, ארבע עשרה לבית ספר אחר שלא קיים בכלל במערכת, מה יעשו איתו, הוא יעלה למדינה פי עשר.

אברהם רביץ: לכן רבותי, אנחנו צריכים לא לטעות, לא להתבלבל, ולמצוא את הדרך איך להשלים הלאה.

אברהם רביץ: אלה יקבלו 55%, והנערים שמסווגים כבעלי חינוך מיוחד יקבלו מה שקיבלו עד היום, ויתנו להם את השירות הזה בתוך בית הספר.

יעקב כהן: אני חייב להעיר את תשומת ליבך, שאת אמרת שיש בית ספר חינוכי מיוחד לשם הם יעברו.

דורית מורג: לא אמרתי דבר כזה.

דורית מורג: לא אמרתי שיעברו לשום מקום.

דורית מורג: אמרתי, שיכול מוסד לבקש אישור להיות הכרה כבעל חינוך מיוחד.

דורית מורג: זה מוסד חינוך מוכר, הוא יכול להיות גם חרדי, הוא איננו חייב להיות פטור.

משה גפני: למה הפסקתם את התיקצוב לכפר הנוער שדה חמד, שהוא חרדי?

משה גפני: למה הפסקתם?

דורית מורג: אני לא יודעת.

יעקב כהן: יש ישיבות של חינוך מיוחד, רק חינוך מיוחד, והופסק להם תקציב.

משה גפני: שדה חמש למשל, רק בגלל שהוא חרדי.

משה גפני: את לא מכירה את כל התכנים.

עדנה רודריג: צריך לעבוד לפי הוראות החוק.

משה גפני: לפי ההוראות הוא עובד.

אורלי ארז לחובסקי: החוק הזה מדבר לא רק על ישיבות קטנות, אלא הוא הרבה יותר רחב מההצעה של שרת החינוך, מדבר על כל מוסדות החינוך.

אורלי ארז לחובסקי: הצעת חוק מאוד רחבה, וחשוב מאוד להבין את זה.

אורלי ארז לחובסקי: החינוך המיוחד מוזכר בחוק באיזשהו סעיף, אבל בשביל להסדיר את החינוך המיוחד, לא צריך לתת פטור לכל מוסדות החינוך שאינם מלמדים את תכנית הליבה, ולכן אני חושבת שיש פה איזשהו עירבוב.

אורלי ארז לחובסקי: החוק הזה מדבר על משהו הרבה יותר כללי, מנושא החינוך המיוחד.

אורלי ארז לחובסקי: אם אתה מגדיר את נושא החינוך המיוחד, זה נושא מאוד ספציפי.

אורלי ארז לחובסקי: החוק הזה הוא הרבה יותר רחב, וחשוב להבין שיש לו השלכות מאוד חמורות וצריך להתייחס אליו ככזה.

מירב ישראלי: אם יהיה הסדר ספציפי לחרדי, האם זה לא סותר את עקרון השיוויון?

יעקב כהן: לא סותר מקבלים פחות.

מירב ישראלי: החוק הזה מנוסח רחב לא במקרה.

אורלי ארז לחובסקי: אנחנו מתנגדים לחוק הזה.

אברהם רביץ: מי אתם בכלל?

אברהם רביץ: מי אתם שתאמרו לנו איך לחיות.

אברהם רביץ: ..

אברהם רביץ: אנחנו, אנחנו, כמה אתם פה במדינה?

שמואל הלפרט: את מייצגת את הרפורמים או הקונסרבטיבים, אולי תעני?

אברהם רביץ: חוצפה, אנחנו מתנגדים איך שאנחנו נחנך את הילדים שלנו.

אברהם רביץ: איך אתה מרשה להגיד דברים כאלה פה.

אברהם רביץ: מי אתם בכלל, שתאמרו לנו איך ללמד את הילדים שלנו, תפסיקו את האלימות בבתי הספר שלכם, את הפשעים, ואת החטאים, מי אתם בכלל?

אברהם רביץ: חוצפה כזאת.

אורלי ארז לחובסקי: חשוב להגיד, שנתיים התיקצוב של בתי הספר נמשך בהוראה של בג"ץ.

אברהם רביץ: תיקצוב, אתם לא הבעלי-בתים על התיקצוב, אתם מיעוט זניח במדינה הזאת, שיש לכם מיליונים מארצות הברית, כדי לטרטר את החיים כאן למדינה.

מיכאל מלכיאור: הרב רביץ, פה יש לנו זכות דיבור.

אברהם רביץ: אבל יש זכות הצעקה לפעמים.

אורלי ארז לחובסקי: אנחנו חושבים.

יעקב כהן: מי אתם, שאתם חושבים.

יעקב כהן: כזאת צרות עין, שינאה, אין להם בעיות במדינה חוץ מזה?

אורלי ארז לחובסקי: אנחנו סבורים שמן הראוי היה לבקש דחייה של פסק הדין של ארגון המורים למשך שנה, על מנת לאפשר למשרד החינוך להתארגן בהתאם, ולאכוף תכנית הליבה כמו שבג"ץ הורה לנו.

מיכאל מלכיאור: אני לא מבין, משרד החינוך היה להם לפחות שנה להתארגן.

מיכאל מלכיאור: כמה זמן צריך - - -

דורית מורג: אחד הכללים כאן, שלא דנים - - -

מיכאל מלכיאור: מותר לנו לדון בהצעת החוק.

מיכאל מלכיאור: תודה.

מיכאל מלכיאור: זה קשור לבג"ץ, מה לעשות.

אבישי פדה-צור: ככל הנראה, ישנה שאלה כללית של תחולת פרק השילוב, חוק חינוך מיוחד, בנושא של מוסדות הפטור.

אבישי פדה-צור: זאת שאלה כללית, אני לא ראיתי אותה אפילו ברמז, יכול להיות שזאת ראייה שלי, בהצעת החוק הזאת.

אבישי פדה-צור: בהזמנה, דובר על הצעת חוק מסוימת הזאת.

אבישי פדה-צור: ולכן התרעומת כלפי אי הגעת משרד החינוך, היא תרעומת שלתחושתי לא מוצדקת לפחות במאת אחוזים.

מיכאל מלכיאור: אני שמח שאתה מגן על משרד החינוך, במקרה כזה שלא בצדק.

מיכאל מלכיאור: כי זה ברור שזה חלק מהמכלול שאנחנו דנים במצב החדש שנוצר.

אבישי פדה-צור: הצעת החוק לא נותנת לזה את דעתה.

אבישי פדה-צור: מעבר לכך, שאלה קודם היועצת המשפטית של הועדה, לגבי שאלת החוקתיות של הסדר שיחיל את נושא השילוב על מוסדות הפטור בלבד, או שזה מיועד לחרדים.

אבישי פדה-צור: אני מניח שהתחושה של כולנו היא, שילד שלומד במוסד פטור, צריך שילוב ככל שעמדת המדינה תהיה שמן הראוי לממן אותו, גם אם המוסד ממומן באופן שונה--

אורלי ארז לחובסקי: - - -

משה גפני: לצה את מתערבת בעניין הזה, איזה מעמד יש לך?

משה גפני: המרכז לפלורליזם, זה בדיוק הנושא.

משה גפני: מה היא מתערבת בזה, כאילו היא משרד ממשלתי, את מי היא מייצגת, חוץ מלרדת לחיינו.

משה גפני: אפילו על הדיור שלנו הם מתערבים.

אבישי פדה-צור: אני מאמין שעמדת הוועדה ועמדת הכנסת תהיה, שלעניין זה, דין כל ילדי ישראל חד הוא.

אבישי פדה-צור: זאת אומרת, אותם ילדים שלומדים במוסדות פטור בין שהם חרדים, בין שהם בני עדות דתיות אחרות מוכרות, בין שהם כאלה שנהנים מסטטוס של מוסד מוכר על פי דין, יהנו מאותם פריבילגיות.

דורית מורג: הבעיה היא - - -

מיכאל מלכיאור: הןא מניח, זה דבר הגיוני.

אראל גלבוע: לצערי, יש בהצעת החוק הזאת אלמנט של הפרטה טוטלית של מערכת החינוך באמצעות יצירת מוסדות חינוך תרבותיים ייחודיים, וחיסול של החינוך הממלכתי, והכל סביב נושא ילדי שילוב, שילוב, שלצערי לא באים לידי ביטוי למעשה בחוק הזאת.

מיכאל מלכיאור: לא הכל סביב הנושא של ילדי שילוב.

מיכאל מלכיאור: זה סביב הסוגייה באיזה מעמד כל הילדים בישיבות הקטנות, זה לא רק סביב נושא השילוב.

מיכאל מלכיאור: נושא שילוב זה נושא נוסף שמתעורר.

מירב ישראלי: אנחנו עוד לא יודעים מה הבג"ץ יפסוק בעניין של התיקצוב באופן כללי.

אראל גלבוע: אני רואה בסכנה בחקיקה של חוק, שיאפשר באמת הקמת אין סוף מוסדות חינוך פרטיים, חיסול החינוך הממלכתי, והממלכתי דתי.

אראל גלבוע: כיוון שכל קבוצה תוכל להגדיר את עצמה כמוסד תרבותי ייחודי.

מיכאל מלכיאור: הרי זה פחות או יותר המצב ממילא היום.

מיכאל מלכיאור: הרי כל החינוך העל יסודי במדינה, כמעט כל החינוך העל יסודי, הוא מוכר שאינו רשמי.

מיכאל מלכיאור: הוא באמת מוסד תרבותי ייחודי.

אריה אלדד: איננו מחויב לתכניות ליבה למשל.

יעקב כהן: זאת הסכנה של מערכת החינוך.

אראל גלבוע: המוסדות התיכוניים במדינה, לפחות אלה שרשויות מקומיות מוגדרות גם כמוסדות ציבוריים, ונכון שהם לא רשמיים, אבל גם ציבוריים.

אראל גלבוע: ולכן הם לא מאפיינים אלמנט תרבותי חינוכי ייחודי.

מיכאל מלכיאור: אתם נגד החוק.

משה גפני: קיבלנו את ההערה שלך, נשנה את זה.

מיכאל מלכיאור: חלק מהבעייתיות פה, נוצרת מכך, בגלל עמדת משרד המשפטים בעיקר בשל שיוויוניות, אתה לא יכול להגיד, זה נכון לגבי הישיבות הקטנות, אבל אף אחד אחר לא יכול לעשות את זה.

מיכאל מלכיאור: רק חרדים יכולים לעשות את זה.

מיכאל מלכיאור: אתה חייב על פי כללי השיוויוניות, להחיל את החוק על פני כל מי שכלול במסגרת הייחודית התרבותית הזאת.

מיכאל מלכיאור: זאת הבעיה.

מיכאל מלכיאור: אני מניח שסיעת יהדות התורה היתה מסכימה לכך שהיו מחילים את זה רק לגבי מוסדות הפטור החרדים.

משה גפני: אנחנו נהיה בהמשך מוכנים לקבל את ההערה של לשכת עורכי הדין, אנחנו נשנה את החוק, אין לנו שום עניין.

אראל גלבוע: הרעיון הוא- - -

מיכאל מלכיאור: בחרת את החצי.

משה גפני: את העיקרון קיבלתי.

עדנה רודריג: רואים בדאגה את ההחלשה של החינוך הממלכתי.

עדנה רודריג: וכן עוד צד באותו כיוון או מגמה שבהחלט לא במדיניות במרכז של שלטון מקומי.

עדנה רודריג: מה גם שאנחנו רואים את ההשלכות התקציביות שיכולות ליפול על הרשויות המקומיות, ותיקצובם של מוסדות.

מיכאל מלכיאור: אני לא רוצה לנקוט עמדה לגבי החוק.

מיכאל מלכיאור: רוצה לשאול, למה אתם רואים את זה, הרי זה היה המצב עד עכשיו.

משה גפני: היה יותר טוב.

מיכאל מלכיאור: היה מאה אחוז, עכשיו יורדים ל-55%.

עדנה רודריג: מבחני תקציבי רשויות - - -

משה גפני: לא מדברים על - - -

מיכאל מלכיאור: את אמרת אנחנו מתנגדים לחוק, ומעבר לזה אנחנו רוצים שתקציבי הרשויות - - -

עדנה רודריג: אנחנו מתנגדים למגמה של החלשת - - -

מיכאל מלכיאור: אבל למה זה במגמה של החלשה?

יעקב כהן: אותו דבר היה עכשיו.

משה גפני: היה מאה אחוז, אז ירד ל-55%.

שמואל הלפרט: רציתי לשאול האם במתן שירותים אתם גם כן דאגתם לשיוויון לכל מסגרות החינוך.

שמואל הלפרט: האם אתם כל כך חרדים לשיוויון, במשך עשרות שנים, לא היה איכפת לכם לא לשרתים, ולא לחשמל, ולא לשום דבר.

שמואל הלפרט: פתאום אתם דואגים לשיוויון.

עדנה רודריג: מה שהחוק מחייב אותנו זה לתקצב.

משה גפני: אני מציע - - - דרך אגב, אני חוזר בי, לא עליהם אמרתי.

משה גפני: לא קשור לעניין.

משה גפני: היו כאלה שחשבו, אני לא יודע למי אני מתכוון, אז אני לא מתכוון לאף אחד.

משה גפני: אבל אני נגד צביעות ושקרים.

מיכאל מלכיאור: כולנו נגד צביעות.

משה גפני: לא כולם.

שמואל הלפרט: הנושא בדיונים בבג"ץ, היועצת המשפטית אמרה גם כן, שהנושא הוא בדיונים בבג"ץ, השרה בעצמה ביקשה לתת ארכה של שנה בכדי שהמוסד יוכל להתארגן.

שמואל הלפרט: שהוועדה תפנה למשרד החינוך, לבקש להמשיך את התיקצוב עד להחלטת הבג"ץ, לכל רמות החינוך, כולל שילוב תלמידי שילוב, וכדומה.

מיכאל מלכיאור: תודה.

מיכאל מלכיאור: המשרד כבר לא מבקש שנה, המשרד ביקש שנה וחזר בו מבקשת השנה, כי הם ראו בתוך החוק הנוכחי, לא היית בתחילת הישיבה, ראו פתרון כבר בתוך החוק הנוכחי.

שמואל הלפרט: אי אפשר להשאיר חלל ריק, עד להחלטה סופית.

יעקב כהן: נוצר מצב שמוסדות קיבלו 50%, ולא הודיע בזמן שייערכו לזה.

יעקב כהן: באמצע השנה הם קיבלו מצב קיים של 50% תיקצוב, העמותות לא מתפקדות.

שמואל הלפרט: הוועדה לא יכולה להרשות לעצמה להשאיר חלל ריק לאלפי תלמידים.

שמואל הלפרט: לכן אני מציע, שהוועדה תחליט שהיא פונה למשרד החינוך, ומבקשת עד להחלטה סופית של הבג"ץ או של החלטה אחרת להמשיך את התיקצוב.

יעקב כהן: ארכה לעוד שנה.

מיכאל מלכיאור: אבל היא אמרה שהם ממשיכים.

דורית מורג: לפי החלטת הבג"ץ, ניתנה אפשרות למוסדות המבקשים להיות פטור, להגיש בקשה.

דורית מורג: הבג"ץ איפשר לתקצב את אותן מוסדות שאינן מלמדים לימודי ליבה, עד ה-עד 1.1.08.

דורית מורג: עדיין לא החלטה של הבג"ץ, אבל יש החלטת ביניים לאפשר לתקצב--

מיכאל מלכיאור: מה אחרי ה-1 בינואר?

דורית מורג: יהיה דיון בבג"ץ.

יעקב כהן: יש מוסדות שקיבלו 50% תיקצוב מלפני שנה.

מיכאל מלכיאור: מאחר ו-1 בינואר תוך שבועיים, הרב משה גפני ביקש ממני לקיים את הדיון הזה, חצי שעה, לפתוח את הדיון.

מיכאל מלכיאור: אני חושב שקיימתי זאת.

אני מודה לך.

אני חושב שחלק מהזמן היית יכול לוותר.

מיכאל מלכיאור: אני מודה לכולם.